Държавен вестник, бр. 99, 2002 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  99
Чл. 3. Агенцията се ръководи и представля-
ва от изпълнителен директор, който се назна-
чава от министъра на регионалното развитие и
благоустройството съгласувано с министър-
председателя.
Г л а в а  в т о р а
ИЗПЪЛНИТЕЛЕН ДИРЕКТОР
Чл. 4. (1) Изпълнителният директор на аген-
цията:
1. ръководи и представлява агенцията;
2. ръководи, координира и контролира осъ-
ществяването на дейността по финансирането,
създаването, поддържането и ползването на
кадастъра;
3. открива производството по създаването
на кадастрална карта и кадастрални регистри и
ги одобрява след приемането им;
4. одобрява измененията в кадастралната
карта и в кадастралните регистри по глава шеста
от ЗКИР;
5. осигурява осъществяването на админист-
ративното обслужване по кадастъра;
6. организира разработването на годишните
програми за дейността по създаването на ка-
дастъра и имотния регистър съгласно чл. 94,
ал. 2 ЗКИР;
7. координира дейностите по кадастъра с
дейностите по имотния регистър, както и във
връзка с прилагането на чл. 7, ал. 2 и на глава
четвърта от ЗКИР;
8. координира дейностите по кадастъра с
другите държавни геодезични и картографски
дейности;
9. организира воденето на регистъра на ли-
цата, правоспособни да извършват дейности по
кадастъра;
10. организира разработването на проекти
на нормативни актове в областта на кадастъра,
както и проекти на инструкции и методически
указания по прилагането на нормативните ак-
тове по кадастъра;
11. организира разработването на концепции
и насоки за развитието в областта на кадастъра;
12. предоставя на държавните органи анали-
зи и статистика в областта на кадастъра;
13. организира дейността по координацията
при международния информационен обмен,
включващ кадастрална информация, както и
дейността по международното сътрудничество;
14. подготвя предложения до министъра на
регионалното развитие и благоустройството за
сключване, присъединяване, ратифициране,
денонсиране и изменяне на международни до-
говори и за участие в международни организа-
ции, както и за привеждане на националното
законодателство в съответствие с разпоредби-
те на международните организации и на Евро-
пейския съюз;
15. организира поддържането на квалифи-
кацията на служителите в агенцията;
16. назначава и освобождава държавните
служители в агенцията;
17. сключва, изменя и прекратява трудовите
договори с лицата, работещи в агенцията по
трудово правоотношение;
18. представя на министъра на регионално-
то развитие и благоустройството ежегоден док-
лад за дейността на агенцията;
19. одобрява длъжностното щатно разписание
и поименното щатно разписание на агенцията;
20. организира дейностите по управление на
сградния фонд на агенцията;
21. осъществява и други правомощия, опре-
делени със закон.
(2) В изпълнение на правомощията си из-
пълнителният директор издава заповеди.
(3) Правомощията на изпълнителния дирек-
тор в негово отсъствие от страната или когато
ползва законоустановен отпуск, се изпълняват
от определен от него с писмена заповед ръково-
ден служител на агенцията съгласувано с ми-
нистъра на регионалното развитие и благоуст-
ройството.
Чл. 5. Изпълнителният директор може да
делегира свои правомощия на началниците на
служби по кадастъра съгласно чл. 11, ал. 2 ЗКИР.
Г л а в а  т р е т а
СТРУКТУРА И ФУНКЦИИ НА АГЕНЦИЯТА
Раздел I
Общи положения
Чл. 6. (1) Агенцията е структурирана в обща
и специализирана администрация.
(2) Числеността на организационните струк-
тури и административните звена в агенцията е
посочена в приложението.
Чл. 7. (1) Административното ръководство
на административните звена в агенцията се
осъществява от главен секретар, който се наз-
начава от изпълнителния директор.
(2) Главният секретар:
1. представлява агенцията в случаите, кога-
то изрично е упълномощен от изпълнителния
директор;
2. организира разпределянето на задачите
за изпълнение между административните зве-
на на агенцията;
3. осъществява общия контрол по изпълне-
нието на възложените задачи;
4. създава условия за нормална и ефективна
работа на звената на агенцията;
5. контролира и отговаря за работата с доку-
ментите и за тяхното съхраняване;
6. осъществява контрол върху входящата и
изходящата документация;
7. изпълнява и други задачи, възложени му
от изпълнителния директор.
(3) При отсъствие на главния секретар него-
вите функции се изпълняват от определен с
писмена заповед на изпълнителния директор
ръководен служител.